
CONTRACT DE COMODAT


I. PĂRȚI CONTRACTANTE

Municipiul Marghita cu sediul în localitatea Marghita, strada Calea Republicii, nr. 1, jud. Bihor, având CUI 4348947, reprezentat  dl.Marcel Emil SAS-ADĂSCĂLIȚII în calitate de primar, d-na Bereteu Viorica-șef serviciu buget-contabilitate și dl.Ardelean Mihai Sorin- șef birou Poliție Locală Marghita, în calitate de COMODANT 
și
Inspectoratul de Poliţie Judeţean Bihor, cu sediul în Oradea strada Parcul Traian nr. 18, cod fiscal 4230371, cont RO86TREZ0765032XXX000258 -  Trezoreria Oradea, reprezentată prin chestor de poliţie Haniș Anlin Antoniu în calitate de șef al Inspectoratului şi Comisar șef de poliție Sotoc Nicoleta - contabil-şef, în calitate de  COMODATAR
Au convenit încheierea  prezentului contract de comodat, încheiat în baza prevederilor art. 2146-2157 din Codul Civil modificat 


II. OBIECTUL CONTRACTULUI

Art.1. Obiectul contractului îl constituie cedarea de către comodant , cu titlu gratuit a dreptului de folosință a echipamentului 1 (una) bucată Kit Etilotest, marca AlcoQuant 6020 plus, pachetul conțin: Unitate de măsurare cu sistem wireless seria A434589, 1 husă de protecție a dispozitivelor AlcoQuant 6020 plus, 4 bateri AAA1,5V, 8 seturi muștiuce(25 buc./set), 1 CD manual de operare AlcoQuant 6020 plus, 1 manual de operare  AlcoQuant 6020 plus, 1 cutie protecție și transport AlcoQuant 6020 plus, 1 imprimantă wireless seria 202W0561, 2 role hârtie termică imprimantă, 1 cablu pentru imprimantă(de la C45 la mini USB), 1 încărcător 220V, 1 încărcător 12V, 1 CD manual de operare imprimantă, 1 cutie ambalaj imprimantă, Protocol calibrare/service nr.23151/26.10.2023,   Certificat  de calitate pentru Kit complet etilotest marca AlcoQuant 6020 plus, seria A434589 și Kit complet imprimantă termică, seria 202W0561 ,   Certificat de conformitate pentru Kit complet etilotest marca AlcoQuant 6020 plus, seria A434589 și Kit complet imprimantă termică, seria 202W0561, Certificat de garanție pentru Kit complet etilotest marca AlcoQuant 6020 plus, seria A434589 și Kit complet imprimantă termică, seria 202W0561, pentru o perioadă de 24 luni, eliberate și întocmite la 24.10.2023, Listă de inventar și Proces verbal predare-primire.
Art.2.  Bunurile vor fi predate pe bază de proces verbal de predare primire, care va cuprinde toate accesoriile acestuia, care constituie parte integrantă din prezentul contract.
Art. 3 Comodantul nu va percepe nici un fel de sume, taxe sau alte asemenea pentru împrumutul de folosință
 
  III.     DURATA CONTRACTULUI

[bookmark: _GoBack]Art. 4 Prezentul contract se încheie pe o perioadă de 5 ani , cu posibilitatea de prelungire prin acordul părților, începând cu data de ___________.
Art. 5 Prin acordul părţilor, prezentul contract poate să înceteze și înainte de termen, acesta fiind stipulat în favoarea comodatarului, cu o prealabilă notificare cu cel puțin 30 de zile înainte de îndeplinirea termenului.

      IV.        DREPTURI ŞI OBLIGAŢII

Art. 6 Drepturile comodantului :
a)  să solicite rezilierea contractului în cazul în care comodatarul nu-şi respectă obligaţiile prevăzute în prezentul contract.
b)  poate cere restituirea bunului înainte de împlinirea termenului stipulat în prezentul contract, atunci când are el însuşi o nevoie urgentă şi neprevăzută de bun, atunci când comodatarul ca urmare a unor modificări în structura organizatorică este preluat, desființat, reorganizat sau alte asemenea sau atunci când aceasta își încalcă obligațiile.

Art. 7  Obligaţiile comodantului :
a)	 să cedeze dreptul de folosinţă asupra bunului şi să nu-l împiedice pe comodatar să folosească bunul/bunurile până la termenul stabilit.
b)	comodantul dacă la data încheierii contractului, cunoştea viciile ascunse ale bunului
împrumutat şi nu 1-a prevenit pe comodatar despre acestea este ţinut să repare prejudiciul suferit din această cauză de comodatar.

Art. 8  Drepturile comodatarului:
a)  să i se asigure de către comodant folosinţa bunului pe toata durată contractului;
b)  comodatarul nu are dreptul să aducă îmbunătăţiri sau alte modificări bunului împrumutat fără acordul comodantului.

Art. 9 Obligaţiile comodatarului:
a)  să se îngrijească  și să conserve bunul împrumutat întocmai cu prudența și diligența unui bun  proprietar ;
b)  să folosească bunul/bunurile potrivit destinaţiei sale;
c)  să suporte, de la data preluării bunului/bunurilor, cheltuielile necesare folosinţei (întreţinere, reparație) sau conservarea acestuia;
d)  să restituie bunul împrumutat la împlinirea termenului stipulat în prezentul contract, ori la rezilierea acestuia;
e) să prezinte anual un raport de activitate în legatură folosirea acestui aparat.
f) să nu permită unui terț folosirea bunului/bunurilor;

V.	 RISCURI

 Art. 10  Comodatarul va suporta riscul deteriorării sau pierderii bunului în următoarele
cazuri :
a)  întrebuinţarea sau păstrarea acestuia contrar destinaţie sale sau întrebuinţarea necorespunzătore;
b)  folosirea bunului după expirarea termenului convenit de părţi prin prezentul contract;
c)  dacă comodatarul ar fi putut salva bunul împrumutat prin înlocuirea acestuia cu un alt bun al său, atunci când există pericolul distrugerii acestuia.
  Art. 11 În nici un caz comodatarul nu poate invoca dreptul de retenție pentru obligațiile ce s-ar naște în sarcina comodantului.


VI.	 ÎNCETAREA CONTRACTULUI

  Art. 12 Prezentul contract îşi încetează efectele în următoarele cazuri:
 a) prin restituirea bunului de către comodatar înaintea termenului prevăzut de contract;
 b) prin trecerea termenului prevăzut în contract;
 c) prin reziliere, în cazul nerespectării obligaţiilor de către comodatar.

VII.    CAZUL FORTUIT SAU FORŢA MAJORĂ

Art. 13  Niciuna dintre părţile contractante nu răspunde de neexecutarea la termen şi/sau de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de cazul fortuit sau forţa majoră, aşa cum sunt definite de lege.
Art. 14  Cazul fortuit este un eveniment care nu poate fi prevăzut şi nici împiedicat de către cei care ar fi fost chemați să răspundă daca evenimentul nu s-ar fi produs.
Art. 15  Forţa majoră este orice eveniment extern, imprevizibil, absolut invincibil şi inevitabil.

VIII.    AMENDAMENTE
	
Art. 16  Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional semnat de reprezentanţii legali ai acestora.

IX.	      NOTIFICAREA ÎNTRE PĂRŢI

Art. 17 Orice notificare adresată de una dintre acestea celeilalte este valabil îndeplinită dacă va fi transmisă în scris și înregistrată la adresa/sediul prevăzut în partea introductiva a prezentului contract şi este confirmată de primire în scris.

X.	      SOLUȚIONAREA LITIGIILOR

Art. 18  Părţile  au convenit ca toate neînţelegerile privind validitatea prezentului contract sau rezultate din interpretarea, executarea ori încetarea  acestuia să fie rezolvate pe cale amiabila de reprezentanţii lor.
Art. 19 În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente .

XI.	  CLAUZE FINALE
Art. 20  Prezentului contract îi sunt aplicabile prevederile Codului Civil Român, precum şi celelalte reglementari în vigoare în materie.
Art. 21  Prezentul contract a fost încheiat în 2 exemplare, câte unul pentru fiecare parte, ambele au aceeași valoare juridică.
Art. 22  Prezentul contract s-a încheiat astăzi ________________.
           







         
Comodant,                                                                               Comodatar
           
PRIMAR                             		                       ŞEFUL INSPECTORATULUI
   
Marcel Emil SAS-ADĂSCĂLIȚII				   Chestor de poliție, 
                                                                                         Haniș Alin Antoniu


Șef serviciu Buget-Contabilitate                                                       Comisar șef,
     Bereteu Viorica                                                                 Sotoc Nicoleta


Șef birou Poliție Locală	  Avizat pt. legalitate
Ardelean Mihai Sorin	                                                                                            
